Kui ta on piisavalt mõelnud, siis võtab ta juhtimise taas enda kätte ja asub tegutsema. Tema on  Suur Õde ja tema teab, kuidas asjad käivad. Tema teab, kuidas tulevad sahtlid lahti, kuidas asju kätte saab ning temal on alati Ideid. Tema valvab oma nooremat õde ning kontrollib olukorda. Alati hoolitseb ta selle eest, et ka Sass saaks õuna või jäätist ning kui ta on ära maganud, siis ta kõigepealt küsib, kus on Sass. Ta on tõeline suur õde.